pythainlp/thai-financial-dataset huggingface dataset:
ส่วนที่ 2

บริษัทที่ออกหลักทรัพย์

ข้อมูลทั่วไป

ชื่อ บริษัท เดลต้า อีเลคโทรนิคส์ (ประเทศไทย) จำกัด (มหาชน) 

เลขที่ทะเบียนบริษัท 0107537002559 

ที่อยู่ตามทะเบียน 714 หมู่ 4 ตำบลแพรกษา อำเภอเมืองสมุทรปราการ จังหวัดสมุทรปราการ
10280

โทรศัพท์ : (662) 709-3200

โทรสาร : (662) 324-0243

ที่อยู่ที่ติดต่อ 909 ซอย 9 หมู่ 4 นิคมอุตสาหกรรมบางปู เขตส่งออก ตำบลแพรกษา

อำเภอเมืองสมุทรปราการ จังหวัดสมุทรปราการ 10280

โทรศัพท์ : (662) 709-2800

โทรสาร : (662) 709-3790

ประเภทธุรกิจ ผลิตและส่งออกอุปกรณ์และชิ้นส่วนอิเล็กทรอนิกส์

เว็บไซต์ www.deltathailand.com 

ทุนจดทะเบียน หุ้นสามัญ 1,259,000,000 หุ้น มูลค่าหุ้นละ 1 บาท

ทุนเรียกชำระแล้ว หุ้นสามัญ 1,247,380,073 หุ้น มูลค่าหุ้นละ 1 บาท

(ณ วันที่ 13 กุมภาพันธ์ 2551)

บุคคลอ้างอิงอื่น 1. ผู้สอบบัญชี

  บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา 193/136-137 ถนนรัชดาภิเษก เขตคลองเตย

กรุงเทพฯ 10110

โทรศัพท์ : (662) 264-0777, (662) 661-9190

โทรสาร : (662) 264-0789, (662) 661-9192

2. นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

 อาคารตลาดหลักทรัพย์แห่งประเทศไทย

 62 ถนนรัชดาภิเษก เขตคลองเตย กรุงเทพ ฯ 10110 

โทรศัพท์ : (662) 229-2800 โทรสาร : (662) 359-1259

3. ที่ปรึกษากฎหมาย

 บริษัท อัลเลน แอนด์ โอเวอรี่ (ประเทศไทย) จำกัด

  ชั้น 22 อาคารสินธร 3 เลขที่130-132 ถนนวิทยุ แขวงลุมพีนี เขตปทุมวัน

กรุงเทพฯ 10330

  โทรศัพท์ : (662) 263-7600 โทรสาร : (662) 263-7699
2.5. ทรัพย์สินที่ใช้ในการประกอบธุรกิจ 

1) ที่ดิน อาคารและอุปกรณ์สุทธิของบริษัทฯและบริษัทย่อย มีมูลค่าตามบัญชี ณ วันที่ 31 ธันวาคม
2550 ดังนี้

  ---------------------------------- ---------------- --------------- -------------
  ประเภททรัพย์สิน                       ลักษณะกรรมสิทธิ์     มูลค่า            ภาระผูกพัน

  ที่ดิน                                เป็นเจ้าของ        461,280,040     ไม่มี

  อาคารสำนักงานและอาคารโรงงาน         เป็นเจ้าของ        1,540,310,747   ไม่มี

  เครื่องจักร/อุปกรณ์                     เป็นเจ้าของ        1,030,299,014   ไม่มี

  แม่พิมพ์                              เป็นเจ้าของ        96,505,034      ไม่มี

  ค่าใช้จ่ายในการติดตั้งเครื่องจักรและอุปกรณ์   เป็นเจ้าของ        344,165,476     ไม่มี

  งานระหว่างก่อสร้าง                    เป็นเจ้าของ        15,574,498      ไม่มี

  คอมพิวเตอร์                          เป็นเจ้าของ        81,066,608      ไม่มี

  อื่น ๆ                               เป็นเจ้าของ        74,445,600      ไม่มี
  ---------------------------------- ---------------- --------------- -------------

รวม 3,643,647,017

ค่าเสื่อมราคาสำหรับปีจำนวน 685 ล้านบาท (2549: 843 ล้านบาท) ได้รวมอยู่ในต้นทุนการผลิต
ส่วนที่เหลือจำนวน 169 ล้านบาท (2549: 200 ล้านบาท)
ได้บันทึกไว้เป็นค่าใช้จ่ายในการขายและบริหาร

2) บริษัทฯและบริษัทย่อยมีสินทรัพย์ที่ไม่มีตัวตน (ซึ่งส่วนใหญ่เกิดจากการซื้อกิจการกลุ่ม Delta
Energy Systems จาก Ascom Group ตั้งแต่ปี 2546) ตามที่แสดงในงบการเงินรวมสิ้นสุดวันที่
31 ธ.ค. 2550 ซึ่งแบ่งเป็น 3 กลุ่มดังนี้

  ------------------------ ----------------------- -----------------------
  ประเภท                   มูลค่าตามบัญชี (ล้านบาท)     อายุการตัดจำหน่ายคงเหลือ
                                                   (ปี)

  1.                       307.49                  15 ปี 6 เดือน
  ค่าความนิยมในการรวมกิจการ                           

  2. สิทธิบัตร                939.16                  16 ปี 11 เดือน

  3. อื่นๆ                   1.62                    1 ปี 4 เดือน
  ------------------------ ----------------------- -----------------------

ในระหว่างปี 2550
บริษัทฯพิจารณาการด้อยค่าของค่าความนิยมในการรวมกิจการและค่าสิทธิบัตรโดยว่าจ้างผู้ประเมินราคาอิสระทำการประเมินมูลค่าของค่าความนิยมและค่าสิทธิบัตร
โดยพิจารณาจากประมาณการกระแสเงินสดในอนาคตตามข้อสมมติฐานและแผนการดำเนินงานของกลุ่มบริษัท
ซึ่งฝ่ายบริหารของบริษัทฯเป็นผู้จัดทำขึ้น จากรายงานของผู้ประเมินราคาอิสระดังกล่าว
ราคายุติธรรมมีจำนวนสูงกว่ามูลค่าตามบัญชีของค่าความนิยมและค่าสิทธิบัตร
(โปรดดูข้อมูลเพิ่มเติมในหมายเหตุประกอบงบการเงินประจำปี 2550 ข้อ 15-16)
ส่วนที่ 1

ข้อมูลสรุป

ประวัติและการดำเนินงาน

บริษัทเดลต้า อีเลคโทรนิคส์ (ประเทศไทย) ได้ก่อตั้งขึ้นในปี พ.ศ. 2531
เพื่อประกอบธุรกิจการผลิตและส่งออกชิ้นส่วนและอุปกรณ์อิเล็กทรอนิกส์ และต่อมาในปี 2538
ได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

ผลิตภัณฑ์ที่บริษัทฯ ผลิตในปัจจุบันประกอบด้วย 3 กลุ่มผลิตภัณฑ์หลัก ได้แก่ 1) กลุ่มผลิตภัณฑ์
สวิตช์ชิ่งเพาเวอร์ซัพพลาย เช่น สวิตช์ชิ่งเพาเวอร์ซัพพลาย อแดปเตอร์ ดีซี-ดีซี คอนเวอร์ตเตอร์
2) กลุ่มผลิตภัณฑ์ DES ซึ่งเป็นสวิตช์ชิ่งเพาเวอร์ซัพพลายประเภทหนึ่งที่มีระบบไฟฟ้ากำลังสูง
ส่วนใหญ่ใช้ในอุตสาหกรรมสื่อสารโทรคมนาคมและเครื่องมือทางการแพทย์ เป็นต้น และ 3)
กลุ่มผลิตภัณฑ์ชิ้นส่วนอิเล็กทรอนิกส์ เช่น ผลิตภัณฑ์พัดลมระบายความร้อน อีเอ็มไอฟิวเตอร์ โซลินอยด์
และแมกเนติค วัตถุดิบที่ใช้ในการผลิตส่วนใหญ่เป็นการนำเข้าจากประเทศต่างๆที่อยู่ภูมิภาคเอเชีย
ยุโรปและอเมริกา
ลูกค้าสำคัญของบริษัทฯล้วนเป็นบริษัทผู้ผลิตขนาดใหญ่ที่อยู่ในอุตสาหกรรมเทคโนโลยีสารสนเทศ (IT)
อุตสาหกรรมโทรคมนาคมและผลิตภัณฑ์อิเล็กทรอนิกส์เพื่อการบริโภคซึ่งอยู่ในประเทศสหรัฐอเมริกา
ยุโรปและเอเชียเป็นหลัก เช่น HPQ, CISCO, Motorola, Black & Decker, IBM,
ENGINEO, Sun Microsystems, Apple และอื่นๆ

ปัจจุบันการดำเนินธุรกิจของบริษัทฯและกลุ่มบริษัทย่อยได้ครอบคลุมการดำเนินงานในกว่า 15
ประเทศ การผลิตส่วนใหญ่อยู่ในประเทศไทย
แต่ได้เริ่มขยายการผลิตบางส่วนเข้าไปในประเทศสโลวาเกียและอินเดียเพื่อป้อนตลาดยุโรปและอินเดียเองเป็นหลัก
ในปีที่ผ่านมา บริษัทฯได้จัดตั้งศูนย์วิจัยและออกแบบพัฒนาผลิตภัณฑ์เพิ่มขึ้นอีก 2
แห่งคือที่ประเทศจีนและอินเดีย ทำให้ปัจจุบันบริษัทฯ มีศูนย์วิจัยและออกแบบพัฒนาผลิตภัณฑ์รวม 8
แห่ง ได้แก่ในประเทศไทย สหรัฐอเมริกา สวิสเซอร์แลนด์ เยอรมัน (ในเมือง Soest
และTeningen) โรมาเนีย จีนและอินเดีย
นอกจากนี้ยังมีบริษัทย่อยอื่นๆที่ส่วนใหญ่ตั้งอยู่ในพื้นที่ๆเป็นตลาดสำคัญของบริษัทฯ ได้แก่ ยุโรป
เอเชียและอเมริกาใต้
เพื่อทำหน้าที่ด้านการจัดจำหน่ายและเป็นศูนย์ให้บริการหลังการขายแก่ลูกค้าในเขตพื้นที่ดังกล่าว

ผลการดำเนินงานและฐานะทางการเงิน (ตามงบการเงินรวมสิ้นสุด 31 ธ.ค. 2550)

ในปี 2550 บริษัทฯมีผลจากการดำเนินงานโดยรวมที่น่าพอใจ แม้ว่ายอดขายในปี 2550
ลดลงประมาณร้อยละ 22.5 จาก 43,554 ล้านบาทในปีก่อนลงเหลือ 33,766
ล้านบาทจากการแข็งค่าอย่างต่อเนื่องของเงินบาทเมื่อเทียบกับเงินเหรียญสหรัฐ
ประกอบกับบริษัทฯได้ทำการปรับกลยุทธ์ด้วยการให้ความสำคัญกับผลิตภัณฑ์ที่มีระดับเทคโนโลยีที่สูงขึ้นซึ่งมีอัตรากำไรสูง
และลดการผลิตสินค้าที่มีอัตรากำไรค่อนข้างต่ำ ได้แก่
ทีวีแอลซีดีและผลิตภัณฑ์ในกลุ่มจอแสดงภาพลงมีผลให้ผลิตภัณฑ์ในกลุ่ม DES
ซึ่งเป็นผลิตภัณฑ์เพาเวอร์ซัพพลายที่ใช้เทคโนโลยีสูงมีสัดส่วนการขายเพิ่มขึ้นค่อนข้างมากจากร้อยละ
32 ของยอดขายรวมในปี 2549 เป็นร้อยละ 47 และมีผลให้กำไรสุทธิรวมของบริษัทฯ
ปรับตัวสูงขึ้นจากปีก่อนคิดเป็นร้อยละ 60.9 โดยเพิ่มจากจำนวน 1,962 ล้านบาทในปีก่อนเป็น
3,155 ล้านบาทในปี 2550 และด้วยผลประกอบการที่ดีในปี 2550
ทำให้ฐานะทางการเงินของบริษัทฯ มีความแข็งแกร่งขึ้นโดยส่วนของผู้เป็นเจ้าของได้เพิ่มขึ้นจาก
14,585 ล้านบาท ณ 31 ธ.ค. 2549 เป็น 15,876 ล้านบาท ณ 31 ธ.ค. 2550
และสามารถลดสัดส่วนหนี้สินรวมต่อส่วนผู้เป็นเจ้าของ (D/E ratio) ลงจาก 0.8
เท่าในปีก่อนเป็น 0.65 เท่าในปี 2550 นี้

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
นโยบายการลงทุน

บริษัทฯ
มีนโยบายการลงทุนในธุรกิจชิ้นส่วนอิเล็กทรอนิกส์และธุรกิจที่สนับสนุนการดำเนินธุรกิจที่เกี่ยวกับอิเล็กทรอนิกส์
เช่น การวิจัยและพัฒนาผลิตภัณฑ์ทั้งในด้านการออกแบบผลิตภัณฑ์และการคิดค้นผลิตภัณฑ์ใหม่
รวมทั้งธุรกิจอื่นๆ ที่จะช่วยสนับสนุนธุรกิจหลักให้เติบโตและสามารถแข่งขันในตลาดโลกได้
ทั้งนี้การขยายธุรกิจจะยังคงเน้นไปในธุรกิจที่บริษัทฯ
และบริษัทในกลุ่มมีความถนัดหรือเป็นธุรกิจที่เกี่ยวข้องกับผลิตภัณฑ์ที่ช่วยลดการใช้พลังงานและอนุรักษ์สิ่งแวดล้อม

2.7. ข้อพิพาททางกฎหมาย

ในระหว่างปี 2549 บริษัทฯได้รับหนังสือประเมินภาษีเงินได้นิติบุคคลสำหรับปี 2540-2543
จากกรมสรรพากรเป็นจำนวนเงินประมาณ 740 ล้านบาท (รวมเบี้ยปรับและเงินเพิ่ม)
ปัจจุบันบริษัทฯได้ยื่นอุทธรณ์การประเมินดังกล่าวแล้วโดยที่ปรึกษากฎหมายของบริษัทฯเชื่อว่าผลการประเมินดังกล่าวจะไม่เกิดผลเสียหายต่อบริษัทฯอย่างเป็นสาระสำคัญ
2.4. การวิจัยและพัฒนา

บริษัท เดลต้า อีเลคโทรนิคส์ (ประเทศไทย) จำกัด (มหาชน)
ได้ดำเนินการปรับปรุงการวิจัยและพัฒนาของบริษัทฯ มาอย่างต่อเนื่องตั้งแต่เริ่มดำเนินงานในปี
2533 โดยได้มุ่งเน้นการพัฒนาผลิตภัณฑ์ของบริษัทฯ ไปสู่ผลิตภัณฑ์ที่มีเทคโนโลยีในระดับสูง อย่างเช่น

-   ผลิตภัณฑ์ปรับระดับแรงดันไฟฟ้ากระแสตรง (DC-DC converters)

-   เพาเวอร์ซัพพลายที่ใช้ในคอมพิวเตอร์ระบบเครือข่ายและเพาเวอร์ซัพพลายสำหรับระบบโทรคมนาคม

-   อุปกรณ์ควบคุมระบบการจ่ายกระแสไฟฟ้ากำลังสูงที่ใช้ในระบบเครือข่ายโทรคมนาคม

-   อุปกรณ์ที่ใช้ในภาคอุตสาหกรรม

-   ชิ้นส่วนอิเล็กทรอนิกส์สำหรับรถยนต์

-   ตัวแปลงพลังงานทดแทนต่างๆ เช่น พลังงานแสงอาทิตย์

ปัจจุบันทีมงานด้านการวิจัยและพัฒนาของบริษัทฯ
ประกอบด้วยวิศวกรที่มีความสามารถในการออกแบบมากกว่า 500
คนทั่วโลกและจะยังคงแสวงหาบุคลากรที่มีคุณภาพมาเข้าร่วมทีมงานของบริษัทฯ ต่อไป
ทีมงานด้านวิจัยและพัฒนาของไทยได้เดินทางไปศึกษาและแลกเปลี่ยนความรู้และประสบการณ์การทำงานกับทีมงานในบริษัทในเครือที่ตั้งอยู่ในประเทศอื่นๆ
เพื่อเพิ่มศักยภาพให้กับบุคลากรในด้านนี้
ซึ่งมีผลให้ค่าใช้จ่ายด้านการวิจัยและพัฒนาโดยรวมเพิ่มขึ้นเป็นร้อยละ 4.8
เมื่อเทียบกับยอดขายรวมของบริษัทฯ ในปี 2550

ปัจจุบัน บริษัทฯ มีศูนย์ออกแบบ วิจัยและพัฒนารวม 8 แห่งในประเทศต่างๆ
ได้แก่ศูนย์วิจัยในประเทศเยอรมันสองแห่ง (เมือง Soest และ Teningen) สวิสเซอร์แลนด์
โรมาเนีย สหรัฐอเมริกา ประเทศไทยและได้มีการจัดตั้งใหม่อีกสองแห่งในประเทศอินเดียและจีน

[]

[]

ในปี 2550 นี้ บริษัทฯ ได้ร่วมกับบริษัท เดลต้า เอนเนอร์ยี่ ซิสเต็ม (อาริโซนา)
ซึ่งเป็นบริษัทย่อยบริษัทหนึ่ง ในการคิดค้นและพัฒนาผลิตภัณฑ์อแดปเตอร์รุ่นใหม่ mCube90
ซึ่งได้มีการออกแบบอุปกรณ์แปลงไฟ (Adaptor)
ที่มีเทคโนโลยีและความสามารถในการทำงานที่สูงแต่ใช้พลังงานน้อยลง
โดยสามารถใช้กำลังไฟได้ถึง 70 วัตต์ซึ่งใช้ได้กับทั้ง Notebook และอุปกรณ์ต่างๆ
ที่สามารถประจุไฟผ่านช่องทางของ USB ได้ อุปกรณ์แปลงไฟรุ่น mCube 90 นี้มีขนาดเล็กเพียง
12.88 x 7 x 2.36 ซ.ม.
และรูปแบบที่สวยงามทันสมัยแตกต่างจากผลิตภัณฑ์อแดปเตอร์ทั่วไปอย่างสิ้นเชิง

  []ึ่งจากคุณสมบัติที่น่าสนใจนี้ ทำให้ผลิตภัณฑ์นี้ได้รับรางวัล iF Product Design Award
  ประจำปี 2551 และรางวัลจาก International Consumer Electronics Show
  (CES^(®)) ด้านการออกแบบและวิศวกรรมประจำปี 2551
  ในประเภทอุปกรณ์การจ่ายไฟแบบพกพา (Portable Power)
  พร้อมทั้งได้รับเกียรติให้นำผลิตภัณฑ์ดังกล่าวออกแสดงในงาน 2008 International
  Consumer Electronics Show (CES) ที่เมืองลาสเวกัส ประเทศสหรัฐอเมริกา
  ซึ่งทางบริษัทฯ คาดว่าจะเปิดตัวผลิตภัณฑ์นี้สู่ตลาดในปี 2551 นี้
ค่าตอบแทนสำหรับการสอบบัญชี

บริษัทฯ จ่ายค่าสอบบัญชีให้แก่สำนักงานสอบบัญชีที่ผู้สอบบัญชีสังกัดในรอบปี 2550 เป็นเงิน
5,000,000 บาท (ห้าล้านบาทถ้วน) ซึ่งรวมค่าใช้จ่ายอื่นๆ ที่เบิกตามจริง (Out of pocket
expenses) เช่น ค่าเอกสาร ค่าเดินทาง ค่าขนส่งและอื่นๆ (ค่าสอบบัญชีในปี 2549 มีจำนวน
4,878,710 บาท แบ่งออกเป็นค่าสอบบัญชี 4,200,000 บาทและค่าใช้จ่ายอื่นๆ ที่เบิกตามจริง
(Out of pocket expense) จำนวน 678,710 บาท)

ทั้งนี้ ผู้สอบบัญชีของบริษัทย่อยบางแห่งเป็นผู้สอบบัญชีจากสำนักงานบัญชีเดียวกับบริษัทฯ
แต่เป็นสาขาในต่างประเทศ เนื่องจากบริษัทย่อยทั้งหมดตั้งอยู่ในต่างประเทศ ส่วนบริษัทย่อยบางแห่ง
(ที่ส่วนใหญ่ที่ตั้งอยู่ในยุโรป) ใช้บริการจากผู้สอบบัญชีจากสำนักงานบัญชีไพร์ซวอเตอร์เฮาส์คูเปอร์ส
(PWC) และบริษัทย่อยบางแห่งได้ใช้บริการจากสำนักงานบัญชีอื่นๆ
ทั้งนี้การเลือกใช้ผู้สอบบัญชีของแต่ละบริษัท
จะพิจารณาจากคุณภาพการให้บริการและค่าสอบบัญชีเป็นหลัก

2.13. ข้อมูลอื่นที่อาจเกี่ยวข้อง

  ไม่มี
2.6. โครงการในอนาคต

ตามที่บริษัทฯ
ได้เข้าไปลงทุนเพิ่มขึ้นในประเทศสโลวาเกียและอินเดียด้วยการก่อสร้างโรงงานแห่งใหม่ซึ่งได้เริ่มดำเนินการตั้งแต่ปี
2549 จนถึงปี 2550 นั้น ความคืบหน้าของโครงการลงทุนในประเทศทั้งสองดังกล่าวสรุปได้ดังนี้

การลงทุนในประเทศสโลวาเกีย

[]

[]

การลงทุนในประเทศอินเดีย

จากการที่เศรษฐกิจของอินเดียได้มีการขยายตัวค่อนข้างสูงในช่วง 2-3 ปีที่ผ่านมานี้
ทำให้ยอดขายในบริษัท เดลต้า เอนเนอร์ยี่ ซิสเต็ม อินเดีย (DES India) ในช่วงปี 2549 และ
2550 มีอัตราขยายตัวเพิ่มขึ้นจากปีก่อนถึงร้อยละ 63 และ 55 ตามลำดับ ดังนั้น บริษัทฯ
จึงได้ตัดสินใจขยายการดำเนินงานโดยการก่อสร้างโรงงานแห่งใหม่ขึ้นในเมือง Rudrapur รัฐ
Uttarakhand ที่ตั้งอยู่ทางภาคเหนือของประเทศอินเดีย ซึ่งรัฐ Uttarakhand
จัดเป็นเขตที่รัฐบาลให้การส่งเสริมการลงทุน
ธุรกิจที่ตั้งอยู่เขตส่งเสริมนี้จะได้รับสิทธิประโยชน์ด้านภาษีและเงินชดเชยการลงทุนเป็นเวลา 5-15
ปีนับจากวันเริ่มดำเนินการในเชิงพาณิชย์
โรงงานแห่งใหม่นี้ได้ถูกออกแบบให้เป็นโรงงานสีเขียวเพื่ออนุรักษ์สิ่งแวดล้อม
โดยตั้งเป้าให้ได้มาตรฐาน LEED (Leader in Energy and Environmental Design)*
ในระดับ Platinum ของประเทศอินเดีย

_______________________________

* LEED เป็นมาตรฐานการจัดอันดับอาคารที่ออกแบบเพื่อการอนุรักษ์สิ่งแวดล้อมที่จัดขึ้นโดย US
Green Building Council (USGBC) and Green Globes โดยส่วนใหญ่แบ่งเป็นสามระดับ
คือ แพลตินัม (Platinum) เป็นระดับสูงสุด รองลงมาได้แก่ระดับทอง (Gold) และเงิน
(Silver) ตามลำดับ
การจัดอันดับจะพิจารณาจากประสิทธิภาพของอาคารในการใช้ทรัพยากรได้แก่พลังงานน้ำและวัสดุต่างๆ
รวมทั้งการลดผลกระทบต่อสุขภาพอนามัยของมนุษย์และสิ่งแวดล้อม

โครงการนี้คาดว่าต้องใช้เงินลงทุนประมาณ 12 ล้านเหรียญสหรัฐหรือประมาณ 400 ล้านบาท
(รวมค่าก่อสร้างและที่ดิน)
ปัจจุบันโครงการดังกล่าวอยู่ระหว่างการก่อสร้างซึ่งคาดว่าจะแล้วเสร็จประมาณต้นปี 2551
และจะสามารถดำเนินการผลิตได้ประมาณไตรมาสที่สองของปี 2551 โดยจะทำการผลิตผลิตภัณฑ์ 3
กลุ่มหลักได้แก่ กลุ่มเพาเวอร์ซิสเต็มสำหรับระบบโทรคมนาคม (Telecom Power Systems)
กลุ่มเครื่องสำรองไฟฟ้า (UPS-Uninterrupted Power Supply)
และผลิตภัณฑ์อัตโนมัติที่ใช้ในภาคอุตสาหกรรม(Industrial Automation Products) นอกจากนี้
ยังได้ทำการเช่าโรงงานเพิ่มเติมในเมือง Pondicherry ซึ่งตั้งอยู่ทางตอนใต้ของประเทศอินเดีย
เพื่อผลิตเพาเวอร์ซิสเต็มสำหรับอุตสาหกรรมโทรคมนาคมและอุปกรณ์อิเล็กทรอนิกส์อื่นๆ
สำหรับตลาดทางตอนใต้ของประเทศอินเดีย

ที่ตั้งของโรงงานทั้ง 3 แห่งในประเทศอินเดีย

[]

[]

[]
[TABLE]

หมายเหตุ : 1. กรรมการของบมจ. เดลต้า อีเลคโทรนิคส์ (ประเทศไทย)
ไม่ได้รวมกรรมการอิสระ

2. บ.ดีอีเอส (เยอรมัน) บ.ดีอีเอส (สโลวาเกีย) บ. เดลต้า อีเลคโทรนิคส์ (สโลวาเกีย)
บ.ดีอีเอส (สาธารณรัฐเช็ก) และบ.ดีอีเอส (ประเทศรัสเซีย) ไม่มีการแต่งตั้งคณะกรรมการ

[TABLE]

หมายเหตุ : 1. ดีอีเอส (DES) หมายถึง เดลต้า เอนเนอร์ยี่ ซิสเต็ม

2. บ.ดีอีเอส (เยอรมัน) บ.ดีอีเอส (สโลวาเกีย) บ. เดลต้า อีเลคโทรนิคส์ (สโลวาเกีย)
บ.ดีอีเอส (สาธารณรัฐเช็ก) และบ.ดีอีเอส (ประเทศรัสเซีย) ไม่มีการแต่งตั้งกรรมการ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2550

บริษัท เดลต้า อีเลคโทรนิคส์ (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 3

ส่วนที่ 2 บริษัทที่ออกหลักทรัพย์ 5

  1. ปัจจัยความเสี่ยง 6

2.  ลักษณะการประกอบธุรกิจ 8

3.  การประกอบธุรกิจของแต่ละสายผลิตภัณฑ์ 18

4.  การวิจัยและพัฒนา 30

5.  ทรัพย์สินที่ใช้ในการประกอบธุรกิจ 32

6.  โครงการในอนาคต 33

7.  ข้อพิพาททางกฎหมาย 35

8.  โครงสร้างเงินทุน 36

9.  การจัดการ 39

10. การควบคุมภายใน 58

11. รายการระหว่างกัน 61

12. ฐานะการเงินและผลการดำเนินงาน 69

13. ข้อมูลอื่นที่เกี่ยวข้อง 80

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับคณะกรรมการบริษัทและคณะผู้บริหาร

เอกสารแนบ 2 รายละเอียดเกี่ยวกับกรรมการของบริษัทย่อย
ส่วนที่ 2

บริษัทที่ออกหลักทรัพย์

ข้อมูลทั่วไป

ชื่อ บริษัท เดลต้า อีเลคโทรนิคส์ (ประเทศไทย) จำกัด (มหาชน) 

เลขที่ทะเบียนบริษัท 0107537002559 

ที่ตั้งสำนักงานใหญ่ 909 ซอย 9 หมู่ 4 นิคมอุตสาหกรรมบางปู ตำบลแพรกษา

อำเภอเมืองสมุทรปราการ จังหวัดสมุทรปราการ 10280

โทรศัพท์ : (662) 709-2800 โทรสาร : (662) 709-3790

ประเภทธุรกิจ ผลิตและส่งออกผลิตภัณฑ์เพาเวอร์ซัพพลายและอุปกรณ์อิเล็กทรอนิกส์อื่นๆ

เว็บไซต์ www.deltathailand.com 

ทุนจดทะเบียน หุ้นสามัญ 1,259,000,000 หุ้น มูลค่าหุ้นละ 1 บาท

ทุนเรียกชำระแล้ว หุ้นสามัญ 1,247,380,634 หุ้น มูลค่าหุ้นละ 1 บาท

(ณ วันที่ 19 กุมภาพันธ์ 2552)

บุคคลอ้างอิงอื่น 1. ผู้สอบบัญชี

  บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา 193/136-137 ถนนรัชดาภิเษก เขตคลองเตย

กรุงเทพฯ 10110

โทรศัพท์ : (662) 264-0777, (662) 661-9190

โทรสาร : (662) 264-0789, (662) 661-9192

2. นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

 อาคารตลาดหลักทรัพย์แห่งประเทศไทย

 62 ถนนรัชดาภิเษก เขตคลองเตย กรุงเทพ ฯ 10110 

โทรศัพท์ : (662) 229-2800 โทรสาร : (662) 359-1259

  3. ที่ปรึกษากฎหมาย

 บริษัท อัลเลน แอนด์ โอเวอรี่ (ประเทศไทย) จำกัด

  ชั้น 22 อาคารสินธร 3 เลขที่130-132 ถนนวิทยุ แขวงลุมพีนี เขตปทุมวัน

กรุงเทพฯ 10330

  โทรศัพท์ : (662) 263-7600 โทรสาร : (662) 263-7699
2.5. ทรัพย์สินที่ใช้ในการประกอบธุรกิจ 

1) ที่ดิน อาคารและอุปกรณ์สุทธิของบริษัทฯ และบริษัทย่อย มีมูลค่าตามบัญชี ณ วันที่ 31 ธันวาคม
2551ดังนี้

  ---------------------------------- -------------- --------------- ------------
  ประเภททรัพย์สิน                       ลักษณะกรรมสิทธิ์   มูลค่า            ภาระผูกพัน

  ที่ดิน                                เป็นเจ้าของ      455,608,936     ไม่มี

  อาคารสำนักงานและอาคารโรงงาน         เป็นเจ้าของ      1,810,833,327   ไม่มี

  เครื่องจักร/อุปกรณ์                     เป็นเจ้าของ      944,087,023     ไม่มี

  แม่พิมพ์                              เป็นเจ้าของ      74,005,590      ไม่มี

  ค่าใช้จ่ายในการติดตั้งเครื่องจักรและอุปกรณ์   เป็นเจ้าของ      301,929,717     ไม่มี

  งานระหว่างก่อสร้าง                    เป็นเจ้าของ      26,277,004      ไม่มี

  คอมพิวเตอร์                          เป็นเจ้าของ      109,054,727     ไม่มี

  อื่น ๆ                               เป็นเจ้าของ      147,834,382     ไม่มี
  ---------------------------------- -------------- --------------- ------------

รวม 3,869,630,706

ค่าเสื่อมราคาสำหรับปี 2551 มีจำนวนทั้งสิ้น 758 ล้านบาท (2550: 854 ล้านบาท)
โดยค่าเสื่อมราคาจำนวน 580 ล้านบาท (2550: 685 ล้านบาท) เป็นต้นทุนการผลิต
ส่วนที่เหลือจำนวน 178 ล้านบาท (2550: 169 ล้านบาท) เป็นค่าใช้จ่ายในการขายและบริหาร

2) บริษัทฯ และบริษัทย่อยมีสินทรัพย์ที่ไม่มีตัวตน (ซึ่งส่วนใหญ่เกิดจากการซื้อกิจการกลุ่ม Delta
Energy Systems จาก Ascom Group ตั้งแต่ปี 2546) ตามที่แสดงในงบการเงินรวมสิ้นสุดวันที่
31 ธ.ค. 2551 ซึ่งแบ่งเป็น 2 กลุ่มดังนี้

  ------------------------ ----------------------- -----------------------
  ประเภท                   มูลค่าตามบัญชี (ล้านบาท)     อายุการตัดจำหน่ายคงเหลือ
                                                   (ปี)

  1. สิทธิบัตร                914.51                  15 ปี 11 เดือน

  2. สินทรัพย์ที่ไม่มีตัวตนอื่นๆ     1.55                    7 เดือน
  ------------------------ ----------------------- -----------------------

หมายเหตุ ค่าความนิยมในการรวมกิจการ ณ วันที่ 31 ธ.ค. 2551 จำนวน 306.76 ล้านบาท
ได้ถูกบันทึกเป็นรายการสินทรัพย์ที่ไม่หมุนเวียนตามมาตรฐานการบัญชี (ฉบับที่ 51)

นโยบายการลงทุน

บริษัทฯ
มีนโยบายการลงทุนในธุรกิจที่เกี่ยวกับชิ้นส่วนอิเล็กทรอนิกส์หรือธุรกิจที่เกี่ยวข้องที่สามารถสนับสนุนการดำเนินธุรกิจหลักของบริษัทฯ
ให้เติบโตและสามารถแข่งขันในตลาดโลกได้ นอกจากนี้ บริษัทฯ
ยังสนใจในการพัฒนาหรือลงทุนในธุรกิจที่เกี่ยวกับผลิตภัณฑ์และ/หรือบริการที่ช่วยในการลดการใช้พลังงานและอนุรักษ์สิ่งแวดล้อมเพื่อให้เป็นไปตามพันธกิจของบริษัทฯ
ส่วนที่ 1

ข้อมูลสรุป

บริษัท เดลต้า อีเลคโทรนิคส์ (ประเทศไทย) จำกัด (มหาชน)
เป็นหนึ่งในผู้นำด้านการผลิตและส่งออกผลิตภัณฑ์เพาเวอร์ซัพพลายประเภทต่างๆ
ซึ่งเป็นอุปกรณ์ที่เป็นแหล่งจ่ายไฟฟ้าให้กับอุปกรณ์ในระบบงานต่างๆ ได้แก่
เพาเวอร์ซัพพลายที่ใช้ในระบบโทรคมนาคม เทคโนโลยีสารสนเทศ (IT) ภาคอุตสาหกรรม
(Industrial Applications) อุปกรณ์สำนักงาน เครื่องมือการแพทย์
อุปกรณ์ที่ใช้กับระบบพลังงานแสงอาทิตย์และผลิตภัณฑ์อิเล็กทรอนิกส์เพื่อการบริโภค นอกจากนี้
ยังทำการผลิตและส่งออกอุปกรณ์ชิ้นส่วนอิเล็กทรอนิกส์อื่นๆ เช่น
พัดลมระบายความร้อนสำหรับอุปกรณ์อิเล็กทรอนิกส์ อีเอ็มไอ ฟิลเตอร์ และโซลินอยด์

ปัจจุบันบริษัทฯ และบริษัทย่อยดำเนินงานอยู่ในภูมิภาคที่สำคัญของโลกกว่า 15
ประเทศและมีศูนย์การผลิตที่สำคัญใน 3 ประเทศ ได้แก่ ประเทศไทย อินเดียและสโลวาเกีย
โดยประเทศไทยเป็นศูนย์การผลิตหลัก
ส่วนโรงงานในสองประเทศหลังทำการผลิตเพื่อตลาดภายในประเทศและภูมิภาคคือประเทศอินเดียและประเทศในยุโรปเป็นหลัก
บริษัทฯ มีศูนย์วิจัยและพัฒนา 9 แห่งใน 8 ประเทศได้แก่ ประเทศไทย เยอรมัน (เมือง Soest
และ เมือง Teningen) สวิตเซอร์แลนด์ อังกฤษ โรมาเนีย สหรัฐอเมริกา จีนและอินเดีย
ทำให้สามารถพัฒนาการออกแบบและคุณภาพผลิตภัณฑ์ตามที่ลูกค้าต้องการได้อย่างมีประสิทธิภาพ
เป็นที่เชื่อถือและได้รับความไว้วางใจจากลูกค้าที่เป็นผู้ผลิตชั้นนำในอุตสาหกรรมโทรคมนาคมและเทคโนโลยีสารสนเทศของโลกเป็นจำนวนมาก
ได้แก่ Nokia, Ericsson, Motorola, Huawei, Cisco, Lucent, HPQ, Phoenix,
Hitachi, IBM, Linde, Intel, Perkin Elmer, Google, IBM, Sun Microsystems,
Brocade เป็นต้น

ผลการดำเนินงานและฐานะทางการเงินในปี 2551

แม้ว่าการดำเนินธุรกิจในปี 2551 ต้องเผชิญกับภาวะเศรษฐกิจโลกที่ชะลอตัว แต่บริษัทฯ
สามารถรักษาผลประกอบการได้ในระดับที่ใกล้เคียงกับปีที่ผ่านมาโดยมียอดขายรวมทั้งสิ้น 32,851
ล้านบาท ลดลงเพียงร้อยละ 3 จากปีก่อน และมีกำไรจากการดำเนินงานจำนวน 3,071 ล้านบาท
เพิ่มขึ้นร้อยละ 3 จากปีก่อน อย่างไรก็ตาม
ด้วยความผันผวนและอ่อนตัวของสกุลเงินบางประเทศของบริษัทย่อยในกลุ่มประเทศที่มีอัตราการเติบโตทางเศรษฐกิจสูง
(emerging countries) ทำให้บริษัทฯ ขาดทุนจากอัตราแลกเปลี่ยนจำนวน 62 ล้านบาท
และกำไรสุทธิลดลงร้อยละ 8 เหลือ 2,898 ล้านบาทในปี 2551 โดยภาพรวมของบริษัทฯ ในปี
2551 ยังคงมีฐานะทางการเงินที่มั่นคง
มีสภาพคล่องทางการเงินและมีส่วนของผู้ถือหุ้นในระดับสูงและมีหนี้สินต่ำ โดยมีอัตราส่วนสภาพคล่อง
(Current ratio) 2.32 เท่า และอัตราส่วนหนี้สินต่อส่วนของผู้ถือหุ้น 0.60 เท่าในปี 2551

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
2.7. ข้อพิพาททางกฎหมาย

ในระหว่างปี 2549 บริษัทฯ ได้รับหนังสือประเมินภาษีเงินได้นิติบุคคลสำหรับปี 2540-2543
จากกรมสรรพากรเป็นจำนวนเงินประมาณ 740 ล้านบาท (รวมเบี้ยปรับและเงินเพิ่ม)
ปัจจุบันบริษัทฯ ได้ยื่นอุทธรณ์การประเมินดังกล่าวแล้วโดยที่ปรึกษากฎหมายของบริษัทฯ
เชื่อว่าผลการประเมินดังกล่าวจะไม่เกิดผลเสียหายต่อบริษัทฯ อย่างเป็นสาระสำคัญ

2.8. โครงสร้างเงินทุน

  2.8.1. หลักทรัพย์ของบริษัทฯ ณ วันที่ 19 กุมภาพันธ์ 2552 มีดังนี้

รายการ จำนวนหุ้น มูลค่าหุ้น จำนวนเงิน

ทุนจดทะเบียน 1,259,000,000 1 1,259,000,000

ทุนชำระแล้ว 1,247,380,634 1 1,247,380,634

ที่ประชุมสามัญผู้ถือหุ้นของบริษัทฯ เมื่อวันที่ 30 มีนาคม 2548 ได้มีมติให้บริษัทฯ
ออกและจัดสรรใบสำคัญแสดงสิทธิที่จะซื้อหุ้นสามัญจำนวน 59,000,000
หน่วยให้แก่กรรมการที่เป็นพนักงานและพนักงานของบริษัทฯ
ใบสำคัญแสดงสิทธิดังกล่าวให้สิทธิที่จะซื้อหุ้นสามัญที่ออกใหม่ของบริษัทฯในอัตราการใช้สิทธิของใบสำคัญแสดงสิทธิ
1 หน่วย ต่อ 1 หุ้นสามัญในราคา 1 บาทต่อหุ้น
การจัดสรรใบสำคัญแสดงสิทธิเป็นการจัดสรรครั้งเดียว ใบสำคัญแสดงสิทธินี้มีอายุ 5 ปี
โดยมีระยะเวลาการใช้สิทธิเริ่มตั้งแต่วันทำการสุดท้ายของเดือนมกราคม 2549 บริษัทฯ
จึงได้มีมติให้เพิ่มหุ้นทุนจดทะเบียนอีก 59,000,000 หุ้น
เพื่อรองรับการใช้สิทธิซื้อหุ้นสามัญของบริษัทฯ
ภายใต้การจัดสรรใบสำคัญแสดงสิทธิข้างต้นมีผลให้จำนวนหุ้นเพิ่มขึ้นจากจำนวน 1,200,000,000
หุ้นเป็นจำนวน 1,259,000,000 หุ้น บริษัทฯ
ได้จดทะเบียนการเพิ่มทุนจดทะเบียนดังกล่าวกับกระทรวงพาณิชย์แล้วในวันที่ 7 เมษายน 2548
และได้นำใบสำคัญแสดงสิทธิดังกล่าวเข้าจดทะเบียนในตลาดหลักทรัพย์แห่งประเทศไทย เมื่อวันที่ 28
ธันวาคม 2548

ที่ประชุมสามัญผู้ถือหุ้นของบริษัทฯ ครั้งที่ 1/2549 เมื่อวันที่ 30 มีนาคม 2549
ได้อนุมัติการจัดสรรหุ้นที่เหลือจำนวน 11,883,260 หุ้นจากการใช้สิทธิ DELTA-W1
เพื่อสำรองเพิ่มเติมสำหรับการใช้สิทธิใน DELTA-W2 ดังนั้น
จำนวนหุ้นที่จัดสรรเพื่อรองรับการใช้สิทธิทั้งสิ้นเท่ากับ 70,883,260 หุ้น

และจากมติที่ประชุมคณะกรรมการบริษัทฯ ครั้งที่ 1/2551 เมื่อวันที่ 15 กุมภาพันธ์ 2551
ที่มีมติให้จัดสรรเงินปันผลให้แก่ผู้ถือหุ้น
มีผลให้อัตราการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ
มีการเปลี่ยนแปลงตามที่ระบุไว้ในหนังสือชี้ชวน
ทำให้ต้องคำนวณอัตราการใช้สิทธิใหม่เป็นใบสำคัญแสดงสิทธิ 1 หน่วย สามารถซื้อหุ้นสามัญ 1.123
หุ้น ในราคาหุ้นละ 1 บาท โดยมีผลบังคับตั้งแต่วันที่ 11 มีนาคม 2551
2.4. การวิจัยและพัฒนา

บริษัทฯ
ได้เล็งเห็นถึงความสำคัญของการวิจัยและพัฒนาด้วยการให้การสนับสนุนด้านวิจัยและพัฒนามาโดยตลอด
เพื่อพัฒนาผลิตภัณฑ์ไปสู่ผลิตภัณฑ์ที่มีเทคโนโลยีและมีมูลค่าที่สูงขึ้น และผลิตภัณฑ์ที่กลุ่มให้ความสนใจ
ได้แก่ เพาเวอร์ซัพพลายที่ใช้สำหรับเซิร์ฟเวอร์ (Server) ระบบจัดเก็บข้อมูล (data-storage
systems) ระบบเครือข่าย (network) ในภาคอุตสาหกรรม ระบบโทรคมนาคม
ผลิตภัณฑ์ปรับระดับแรงดันไฟฟ้า (Power converter) ชิ้นส่วนอิเล็กทรอนิกส์สำหรับรถยนต์
และอุปกรณ์ที่ใช้ในการแปลงพลังงานทดแทนต่างๆ เช่น พลังงานแสงอาทิตย์และพลังงานลม

บริษัทฯ มีทีมวิศวกรจากหลายประเทศกว่า 550 คน ที่ทำงานในศูนย์วิจัยและพัฒนาของบริษัทฯ
ที่ตั้งอยู่ใน 8 ประเทศได้แก่ ประเทศไทย เยอรมัน สวิสเซอร์แลนด์ โรมาเนีย อังกฤษ
สหรัฐอเมริกา
อินเดียและจีนทำให้กลุ่มบุคลากรดังกล่าวได้มีการแลกเปลี่ยนความรู้และถ่ายทอดเทคโนโลยีระหว่างกันอยู่เสมอ
เป็นผลให้เกิดการผสมผสานที่ดีเยี่ยมทั้งในด้านองค์ความรู้ เทคโนโลยีและประสิทธิภาพในการทำงาน

[][][][][][][][][]

[]

ทั้งนี้ จากแผนภาพด้านล่าง
จะพบว่าในการดำเนินธุรกิจด้วยการให้ความสำคัญต่อการวิจัยและพัฒนาอย่างต่อเนื่อง
ทำให้อัตรากำไรขั้นต้นและอัตรากำไรจากการดำเนินงานมีอัตราการเพิ่มสูงขึ้นในระดับที่มีนัยสำคัญเมื่อเทียบกับค่าใช้จ่ายด้านวิจัยและพัฒนาที่เกิดขึ้น

[]
2.12.3. ค่าตอบแทนสำหรับการสอบบัญชี

บริษัทฯ จ่ายค่าสอบบัญชีให้แก่สำนักงานสอบบัญชีที่ผู้สอบบัญชีสังกัดในรอบปี 2551 เป็นเงิน
4,800,000 บาท ซึ่งรวมค่าใช้จ่ายอื่นๆ ที่เบิกตามจริง (Out of pocket expenses) เช่น
ค่าเอกสาร ค่าเดินทาง ค่าขนส่งและอื่นๆ (ค่าสอบบัญชีในปี 2550 มีจำนวน 5,442,320
ซึ่งรวมค่าใช้จ่ายอื่นๆ ที่เบิกตามจริง (Out of pocket expenses))

ทั้งนี้ ผู้สอบบัญชีของบริษัทย่อยบางแห่งเป็นผู้สอบบัญชีจากสำนักงานบัญชีเดียวกับบริษัทฯ
แต่เป็นสาขาในต่างประเทศ เนื่องจากบริษัทย่อยทั้งหมดตั้งอยู่ในต่างประเทศ ส่วนบริษัทย่อยบางแห่ง
(ที่ส่วนใหญ่ที่ตั้งอยู่ในยุโรป) ใช้บริการจากผู้สอบบัญชีจากสำนักงานบัญชีไพร์ซวอเตอร์เฮาส์คูเปอร์ส
(PWC) และบริษัทย่อยบางแห่งได้ใช้บริการจากสำนักงานบัญชีอื่นๆ
ทั้งนี้การเลือกใช้ผู้สอบบัญชีของแต่ละบริษัท
จะพิจารณาจากคุณภาพการให้บริการและค่าสอบบัญชีเป็นหลัก

2.13. ข้อมูลอื่นที่อาจเกี่ยวข้อง

ไม่มี